Як сапраўдны гаспадар, ляснічы Я.У.Лукша яшчэ да пачатку рабочага дня паспяваў палову лясніцтва аб’ехаць, каб ведаць усё, што робіцца на запаведнай тэрыторыі, за якую быў у адказе. Дзякуючы ўмеламу кіраўніцтву, Нікарскае лясніцтва заўсёды выконвала даведзеныя планы і заваёўвала прызавыя месцы. За гэта Я.У.Лукша мае шэраг узнагарод. Аднак самае каштоўнае – добрая слава, якую сваёй самаадданай працай здабыў шчыры абаронца прыроды Яўген Уладзіміравіч Лукша не толькі ў Беларусі, але і па-за яе межамі.